CELEX: 62016TN0010
Language: lt
Date: 2016-01-14 00:00:00
Title: Byla T-10/16: 2016 m. sausio 14 d. pareikštas ieškinys byloje GABO:mi/Komisija

29.3.2016   
            
            
               LT
            
            
               Europos Sąjungos oficialusis leidinys
            
            
               C 111/28
            
         2016 m. sausio 14 d. pareikštas ieškinys byloje GABO:mi/Komisija
   
   (Byla T-10/16)
   (2016/C 111/33)
   Proceso kalba: anglų
   
      Šalys
   
   
      Ieškovė: GABO:mi Gesellschaft für Ablauforganisation:milliarium mbH & Co. KG (Miunchenas, Vokietija), atstovaujama advokatų M. Ahlhaus ir C. Mayer
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti ginčijamus sprendimus, ir
            
         
               —
            
            
               nurodyti atsakovei padengti bylinėjimosi išlaidas, įskaitant ieškovės patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškovė prašo panaikinti šiuos atsakovės sprendimus:
   
               —
            
            
               2015 m. gruodžio 2 d. Sprendimą (nuoroda: Ares (2015) 5513293) dėl dotacijų susitarimų pagal 7-ąją bendrąją programą ir 2015 m. gruodžio 2 d. atsakovės raštą (nuoroda: Ares (2015) 5513293) dėl dotacijų susitarimo pagal 6-ąją bendrąją programą, atsižvelgiant į atsakovės sprendimą išieškoti išmokėtą sumą atlikus auditą (RAIA000024) dėl įvykdytų dotacijų susitarimų pagal 7-ąją bendrąją programą ir auditą (RAIA000027) dėl sutarčių pagal 6-ąją bendrąją programą,
            
         
               —
            
            
               pagal debeto avizą Nr. 3241514917 (nuoroda: Ares (2015) 5513293): reikalauti, kad ieškovė iki 2016 m. sausio 15 d. pervestų į atsakovės banko sąskaitą bendrą 1 770 417,29 EUR sumą, ir
            
         
               —
            
            
               pagal 2015 m. gruodžio 16 d. (nuoroda: Ares (2015)5894346, nuoroda: Ares (2015)5898040, nuoroda: Ares (2015)5899627), 2015 m. gruodžio 21 d. (BUDG/DGA/C4/DB – 025798.4) ir 2016 m. sausio 14 d. (BUDG/DGA/C4/DB – 025798.1) raštus: kompensuoti kiekvieną atitinkamą mokėjimą iš tariamos ieškovės skolos, nurodytos debeto avizoje Nr. 3241514917 (nuoroda: Ares (2015) 5513293).
            
         Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas: ginčijami sprendimai neteisėti, nes visos reikalaujamos sumos atitinka tinkamumo kriterijus, kurie nurodyti dotacijų susitarimo II.14.1 straipsnyje.
            
         
               2.
            
            
               Antrasis ieškinio pagrindas: ginčijami sprendimai neatitinka taikytinų formos ir procedūrinių reikalavimų ir pažeidžia gero administravimo principą.
            
         
               3.
            
            
               Trečiasis ieškinio pagrindas: ginčijami sprendimai pažeidžia proporcingumo principą.
            
         
               4.
            
            
               Ketvirtasis ieškinio pagrindas: ginčijamuose sprendimuose suformuluotas nurodymas padengti nuostolius neteisėtas, nes ieškovės finansiniai įnašai buvo pagrįsti.